চ্যানেল টানেল
ইংলিশ চ্যানেলের তল দিয়ে যোগাযোগ ব্যবস্থার ধারণা ১৮০২ খ্রিস্টাব্দে প্রথম উত্থাপিত হয়। ব্রিটিশ রাজনৈতিক উদ্যোগ ও জাতীয় নিরাপত্তার ইস্যু সম্পর্কিত বিভিন্ন কারণে এই কাজ বিলম্বিত হয়। অবশেষে ইউরোটানেল নির্মাণের কাজ ১৯৮৮ খ্রিস্টাব্দে শুরু হয় এবং নির্মাণ শেষে ১৯৯৪ খ্রিস্টাব্দে তা উন্মুক্ত করে দেয়া হয়। ৪.৬৫০ বিলিয়ন পাউন্ড প্রাথমিক নির্মাণ ব্যয় ধরা হলেও এই অর্থে প্রকল্পটির ৮০ শতাংশ কাজ সম্পন্ন হয়। নির্মাণের পর থেকে টানেল বিভিন্ন সমস্যার সম্মুখীন হয়। একবার টানেলে আগুন লাগলে এবং আরেকবার ঠান্ডা আবওহাওয়ার কারণে যোগাযোগ বিঘ্নিত হয়। অবৈধ অভিবাসীরা এই টানেল দিয়ে যুক্তরাজ্যে প্রবেশের চেষ্টা করেছে। একারণে দুই দেশের মধ্যে কূটনৈতিক মতভেদের সৃষ্টি হলেও ২০০২ খ্রিস্টাব্দে তার অবসান ঘটে।
উইনস্টন টানেল
১৮৮৬ সালে উত্তর ইলিনয় জুড়ে থাকা জনবিচ্ছিন্ন ঊষর পথে নিজস্ব লাইন নির্মাণ করার আগে, নব্যগঠিত মিনেসোটা এবং নর্থওয়েস্টার্ন রেলরোড কোম্পানি আইওয়ার, ডাবাক এবং ইলিনয়ের, ষ্টকটনের মধ্যে থাকা ইলিনয় সেন্ট্রাল রেলপথের ট্র্যাক ব্যবহার শুরু করে। শীঘ্রই প্রকৌশলীরা এই বন্ধুর পথ অতিক্রম করার জন্য একটি সুড়ঙ্গ নির্মাণের প্রয়োজনীয়তা অণুধাবন করলেন। ১৮৮৭ সালের এক বসন্তে শেপারড, উইনস্টন এন্ড কোম্পানি (যাদের নামে সুড়ঙ্গটির নাম রাখা হয়) ৩৫০ জন শ্রমিকের দল নিয়ে নয় মাস ব্যাপী পলি ও কাদাময় স্তর খনন শুরু করে। কাজটি ছিল প্রচন্ড শ্রমসাধ্য ও বিপজ্জনক। অবশেষে, 'জন হিল' নামক একজন ফিনিশিয় অভিবাসী শ্রমিক মৃত্যুবরন করেন। কাজ শেষে নির্মাণ ব্যয় দাঁড়াল $৬০০,০০০, যা ছিল ধারণাকে অতিক্রম করেছিল।